Германиядә Һинд дине

Германиядә Һинд дине белән кызыксыну башланулар
Элек Һинд дине белән Германиядә аз санлы сәүдәгәрләр, илчеләр яки гастрономнар кызыксынган. 19-ынчы гасырдан башлап реформаланган Һинд дине тарафдарлары булган. Гегель, Шлегель бертуганнар, Гердер, фон Һумбольдт, Артур Шопенһауэр эшләре нигезендә алман Индологиясе барлыкка килгән, аның вәкилләре булып Макс Мюллер һәм Пауль Дэуссен булганнар. Шопенһауэр Упанишадалар турында шулай әйткән:
Бу, бәлки, бөтен дөньяда иң файдалы һәм мавыктыргыч укудыр; ул минем тормышым юанычы иде һәм үлемемнең юанычы булачак. 

Икенче Бөтендөнья Сугышыннан соң
1950-нче еллардан бирле Һиндле Һинд дине тарафдарлары Германиягә күченә башлаганнар. 1970-енче еллардан бирле Шри Ланкадан Тамиллар Германиягә сыену эзләүче качаклар булып Германиягә килә башлаганнар (Аларның күбесе Һинд дине тарафдарлары булган). 2000 елда Германиядә 90 000 Һинд дине тарафдары булган.
2007 елда Берлинда 6000 Һинд дине тарафдары булган. 2009 елда Түбән Саксониядә якынча 5000 Һинд дине тарафдары яшәгән.

REMID статистикасы буенча,http://remid.de/index.php?text=info_zahlen_grafik 2011 елда Германиядә фараз ителгәнчә 120 000 Һинд дине тарафдары яшәгән булган. Алар арасында якынча 42000-45000 Шри Ланка Тамиллары булган; 35 000 - 40 000 - Һиндле; 7500-дән артыграгы Европа чыгышлы Көнбатыш кешеләре һәм 7 000-10 000 Әфганстан Һинд дине тарфдарлары булган. Беренче Халыкара Кришна Аңы Җәмгыяте гыйбадәтханәсе 1970-енче елда Һамбургта төзелгән булган. Германиядә берничә йөз Бали чыгышлы Һинд дине тарафдарлары яши, аларның төп гыйбадәтханәсе Һамбургта урнашкан.http://balinesehome.blogspot.in/2008/09/first-temple-in-hamburg-germany.htmlhttp://blog.baliwww.com/religion/1751

Штуттгарттагы Шри Ситхи Винаягар Ковил гыйбадәтханәсе күренешләре
Sri SithiVinayagar Kovil e.V.,  Lehmfeldstraße 18, 70374 Stuttgart 

Һинд диненең сәнгать формалары:Бию
Һинд диненең асылын ачыклау өчен, мөгаен, төрле форма классик Һинд биюләр белән танышырга кирәк, бигрәк тә Бхаратанатьям, Катак яки Одисси. Бхаратанатьям - мифик бию, аның төрле чагылдыру ысуллары шулай ук Тамил гыйбадәтханәләрендә куллана, аларның ритуаллары күбесенчә Һинд диненә карый. Бхаратанатьям һәм Һинд классик биюнең башка стильләре Германиянең төрле урыннарында өйрәтелә һәм тамашачыларга тәкъдим ителә.

Шулай ук карагыз
 Илләр буенча Һинд дине
 Германиядә Һинд дине гыйбадәтханәләре исемлеге
 Германиядә дин

Искәрмәләр

Тышкы сылтамалар
 [url=http://news.bbc.co.uk/2/hi/europe/6269627.stm] Һинд дине тарафдарлары Европа Берлегендә свастиканы тыюга каршы чыкканнар.

Төркем:Һинд дине
Төркем:Илләр һәм төбәкләр буенча Һинд дине